Príloha č. 2
K uzneseniu Obecného zastupiteľstva obce Jaslovské Bohunice č.  VI/573                                

VYHODNOTENIE PRIPOMIENKOVÉHO VEREJNÉHO PREROKOVANIA
K NÁVRHU RIEŠENIA

ZMENY A DOPLNKY 02/2013
ÚZEMNÉHO PLÁNU OBCE JASLOVSKÉ BOHUNICE

STANOVISKÁ A PRIPOMIENKY 
DOTKNUTÝCH ORGÁNOV, PRÁVNICKÝCH OSôB, OBCÍ A VEREJNOSTI
	ROZHODNUTIE SCHVAĽUJÚCEHO ORGÁNU
(Obecné zastupiteľstvo obce Jaslovské Bohunice)	
1. Okresný úrad Trnava, odbor výstavby a bytovej politiky, oddelenie územného plánovania,  Kollárova 8, 917 02 Trnava   

      zo dňa 20.02.2014 č.j.V/OÚ- TT-OVBP1-2014/00191/Ti 	

1/ akceptované, požiadavka bola zapracovaná do textovej a grafickej 
     časti ZaD 02/2013 – viď. grafická časť a text v záväznej  časti, str. 3

2/ akceptované, požiadavka bola doplnená, viď. úprava v záväznej časti 
   (viď. kap. II-2.3, str. 6) Zmien a doplnkov 02/2013 ÚPN obce 

3/ akceptované, požiadavka bude predložená Obecnému zastupiteľstvu, aby na základe jeho rozhodnutia bola zahrnutá do riešenia následných Zmien a doplnkov ÚPN obce

4/ berie na vedomie

5/ berie na vedomie, neakceptované boli požiadavky občanov (viď. stanovisko 39. a 40.), ale tieto ich požiadavky neboli predmetom riešenia ZaD 02/2013 ÚPN obce Jaslovské Bohunice

6/ berie na vedomie, návrh Zmien a doplnkov 02/2013 bol predložený na preskúmanie podľa § 25 ods. 1 stavebného zákona na OÚ Trnava, odbor výstavby a bytovej politiky, oddelenie územného plánovania 

7/ berie na vedomie, požadované doklady tvoria prílohu žiadosti o preskúmanie podľa § 25 ods. 1 stavebného zákona
	
Okresný úrad Trnava, odbor výstavby a bytovej politiky, oddelenie územného plánovania, ako dotknutý orgán štátnej správy územného plánovania v zmysle ustanovení stavebného zákona a v súlade s ustanovením § 22 stavebného zákona dáva k  návrhu riešenia ÚPD „Územný plán obce Jaslovské Bohunice - Zmeny a doplnky 02/2013“  nasledovné stanovisko:

1/ Zmena 2g/2013 – Nesúhlasíme s uvedenou zmenou. Požadujeme, aby bolo plošne určené, kde môže byť výstavba viacpodlažných bytových domov a kde výstavby rodinných domov (s určením priestorovej a funkčnej regulácie) v rámci lokality „B1 Kopanice“. Prípadný záujemca o výstavbu rodinného domu by mal vedieť, kde môže byť umiestnená viacpodlažná bytovka v jeho susedstve.

2/ Zmena 2f/2013 – medzi neprípustné funkcie požadujeme doplniť: ostatné bývanie.

3/ Pri najbližších zmenách a doplnkoch územného plánu obce požadujeme zaregulovať funkčné využitie areálu Atómových elektrární, nakoľko pôvodný územný plán reguluje len výrobné lokality „V1 a V2“.

4/ Nemáme žiadne ďalšie pripomienky k ÚPD „Územný plán obce Jaslovské Bohunice - Zmeny a doplnky 02/2013“.

5/ V prípade, že budú uplatnené stanoviská a písomné pripomienky, ktoré nebudú môcť byť zohľadnené, žiadame byť informovaní o termíne ich opätovného prerokovania podľa § 22 ods. 7 stavebného zákona, prípadne odporúčame k uvedenému prerokovaniu prizvať pracovníka tunajšieho orgánu územného plánovania.

6/ Pred predložením zmien ÚPD „Územný plán obce Jaslovské Bohunice - Zmeny a doplnky 02/2013“ obecnému zastupiteľstvu na schválenie je Obec Jaslovské Bohunice povinná požiadať tunajší úrad o preskúmanie návrhu zmeny ÚPD obce podľa § 25 ods. 1 stavebného zákona, inak je ÚPD v celom rozsahu neplatná.

7/ K žiadosti o preskúmanie v zmysle § 25 ods. 1 stavebného zákona predloží obec Jaslovské Bohunice v zastúpení starostkou obce podklady podľa § 25 ods. 2 stavebného zákona, oznámenie o vyvesení a zvesení návrhu, doklad o prerokovaní návrhu s dotknutými právnickými, fyzickými osobami a dotknutými organizáciami a orgánmi štátnej správy - kópie doručeniek (môže byť zápisnica z prerokovania, prípadne fotokópie stanovísk), vyhodnotenie stanovísk a pripomienok, správu o prerokovaní, návrh všeobecne záväzného právneho predpisu, ktorým sa vyhlasuje záväzná časť ÚPD, súhlas na použitie poľnohospodárskej pôdy na iné účely podľa zákona č. 220/2004 Z. z. vydaný príslušným orgánom ochrany poľnohospodárskej pôdy, stanovisko v zmysle § 9 ods. 1 písm. a) zákona č.  543/2002 Z.z. o ochrane prírody a krajiny vydané príslušným orgánom štátnej správy na úseku ochrany prírody a tvorby krajiny, stanovisko príslušného Regionálneho úradu verejného zdravotníctva, doklad o odbornej spôsobilosti obstarávateľa a dohodu o obstarávaní ÚPD medzi obcou a odborne spôsobilou osobou.
		
2. Okresný úrad Trnava, odbor starostlivosti o životné prostredie,  oddelenie ochrany prírody a vybraných zložiek ŽP kraja, Kollárova 8, 917 02 Trnava   

      zo dňa 10.02.2014 č.j. OÚ-TT-OSZP1-2014/00392/Vk 	

1/ berie na vedomie

1/ Nakoľko dokumentácia nenavrhuje úplne nové lokality v záujmových územiach ochrany prírody a krajiny, predloženú dokumentáciu akceptujeme a neuplatňujeme si žiadne zásadné pripomienky. .		
3. Okresný úrad Trnava, odbor opravných prostriedkov, referát pôdohospodárstva, Vajanského 2, 917 01 Trnava

      zo dňa 30.01.2014 č.j. OÚ-TT-O0P4-2014/00139	

1/ akceptované, na OÚ Trnava, odbor opravných prostriedkov bola podaná žiadosť podľa § 14 zák. č. 220/2004 Z.z. na udelenie súhlasu na nové budúce zábery PP a zmeny funkčného využitia na už vydané súhlasy 

2/ berie na vedomie	
1/ Správny orgán berie na vedomie predložené oznámenie o návrhu zmeny ÚPD obce Jaslovské Bohunice. Realizácia zámeru predpokladá záber pozemkov na lokalitách č. 2a, 2c, 2f, ktoré sú vedené v katastri nehnuteľností ako zastavané plochy a nádvoria, na lokalite č. 2b bez záberu pozemku, na lokalitách č. 2e a 2g, kde prichádza k zmene funkčného využitia už ohlásených lokalít, na ktoré bude potrebné požiadať tunajší úrad o zmenu funkčného využitia na nový účel. Na lokalite č. 2d realizácia zámeru predpokladá záber PP na účel výroby a služieb o výmere 0,1250 ha. Predmetný pozemok je zaradený podľa bonitovanej pôdnoekologickej jednotky do 3. skupiny BPEJ, ktorá nie je evidovaná v zozname najkvalitnejšej PP v príslušnom k. ú. podľa prílohy č. 2 k nariadeniu vlády SR č. 58/2013 Z.z. o odvodoch za odňatie a neoprávnený záber PP.

2/ Na základe uvedených skutočností, OÚ Trnava, odbor opravných prostriedkov nemá k návrhu Zmeny a doplnkov č. 02/2013 ÚPN obce Jaslovské Bohunice z hľadiska ochrany poľnohospodárskej pôdy pripomienky. 
		
4. Krajský pamiatkový úrad, Cukrová 1, 917 01 Trnava

     zo dňa 21.02.2014 č.j. KPUTT-2014/3740-2/10695	

1/ akceptované, požiadavka bola zapracovaná do návrhu ZaD 02/2013  - viď. text záväznej časti, V-1. str. 13

1/ súhlasí s podmienkou: 
Investor / stavebník každej stavby, vyžadujúcej si zemné práce, si od Krajského pamiatkového úradu Trnava v jednotlivých stupňoch územného a stavebného konania vyžiada konkrétne stanovisko ku každej pripravovanej stavebnej činnosti súvisiacej so zemnými prácami z dôvodu, že stavebnou činnosťou resp. zemnými prácami môže dôjsť k narušeniu archeologických nálezísk ako aj k porušeniu dosiaľ neevidovaných archeologických nálezov a situácií.

V katastri obce na ktorý sa vzťahuje ÚPN sú evidované podľa § 41 pamiatkového zákona významné archeologické lokality. Je preto pravdepodobné, že pri zemných prácach spojených so stavebnou činnosťou v riešenom území dôjde k narušeniu archeologických nálezísk. Z uvedeného dôvodu požadujeme, aby v jednotlivých stavebných etapách realizácie  a uplatňovania predmetnej ÚPD bola splnená daná podmienka v zmysle zákona č. 50/1976 Zb. o územnom plánovaní a stavebnom poriadku v znení neskorších predpisov a zákona NR SR č. 49/2002 Z.z. o ochrane pamiatkového fondu v znení neskorších predpisov.
Podmienku žiadame zapracovať do záväznej časti Zmien a doplnkov 02/2013 ÚPN obce Jaslovské Bohunice.
		
4. Krajské riaditeľstvo hasičského a záchranného zboru, Vajanského 22,   917 77 Trnava 

     zo dňa 29.01.2014 č.j. KRHZ-TT-OPP-108-002/2013	 

1/ akceptované, požiadavka bola zapracovaná do návrhu ZaD 02/2013  - viď. text Riešenie územného plánu,  str. 10

	

KR HaZZ v Trnave žiada zapracovať do návrhu ÚPD „Zmeny a doplnky 02/2013 ÚPN obce Jaslovské Bohunice tieto pripomienku:

1/ Pri zmene funkčného využívania územia riešiť rozvody vody na hasenie požiarov v uvedenej lokalite v zmysle vyhl. MV SR č. 699/2004 Z.z. o zabezpečení stavieb vodou na hasenia požiarov.
		
6. Trnavský samosprávny kraj, sekcia hospodárskej stratégie, odbor územného plánovania a životného prostredia, P.O. BOX 128, Starohájska 10, 917 01 Trnava 

    zo dňa 07.02.2014 č.j. 04595/2014/OUPZP-002/Ta	

1/ berie na vedomie

2/ berie na vedomie, 

	

1/ Po preštudovaní sa predloženej ÚPD, odbor územného plánovania a životného prostredia TTSK konštatuje, že rozsah rozvoja obce Jaslovské Bohunice má miestny charakter a neovplyvní zásadným spôsobom využívanie územia Trnavského samosprávneho kraja. Rozvojové plochy upravujú jestvujúce funkcie, nové funkčné plochy nadväzujú na schválený územný plán a zastavané územie zostáva kompaktné.

2/ Odbor územného plánovania a životného prostredia TTSK z pohľadu platného Územného plánu VÚC Trnavský kraj nemá k navrhovaným zmenám a doplnkom riešených v ÚPD obce Jaslovské Bohunice pripomienky.
		
7. Regionálny úrad verejného zdravotníctva so sídlom v Trnave, Limbová 6, 917 01 Trnava

    zo dňa 07.02.2014 č.j. RÚVZ/2014/01222/Ha-HŽP	

1/ berie na vedomie

2/ akceptované, ochranné pásmo pohrebiska je v riešení ZaD rešpektované, konkrétna špecifikácia navrhovaných služieb umiestnených v dotyku s pohrebiskom – viď. text záväznej časti, kap.II-2.4 str. 6

1/ súhlasí s návrhom územného plánu „Zmeny a doplnky 02/2013 Územného plánu obce Jaslovské Bohunice“ 

2/ Súčasne požaduje:
V lokalite V4 plocha výroby je potrebné dodržať podľa § 15 ods. 7 zákona NR SR č. 131/2010 Z.z. o pohrebníctve ochranné pásmo pohrebiska. V ochrannom pásme sa nesmú povoľovať ani umiestňovať budovy okrem budov, ktoré poskytujú služby súvisiace s pohrebníctvom. V ďalšom stupni riešenia návrhu je potrebné špecifikovať konkrétne služby, ktoré budú vykonávané vo vzťahu k pohrebníctvu.		
8. Regionálna veterinárna a potravinová správa Trnava, Zavarská cesta 11, 918 21 Trnava

1/ berie na vedomie	

1/ nevyjadrili sa v zákonom stanovenej lehote
		
9. Okresný úrad Trnava, odbor starostlivosti o životné prostredie, oddelenie ochrany prírody a vybraných zložiek ŽP, štátna správa odpadového hospodárstva, Kollárova 8, 917 02 Trnava

    dňa 29.01.2014 č.j. OU-TT-OSZP3-2014/00389/ŠSOH/Ša	

1/ berie na vedomie	

1/ OÚ Trnava, odbor starostlivosti o ŽP, štátna správa odpadového hospodárstva nemá k Zmenám a doplnkom 02/2013 ÚPN obce Jaslovské Bohunice z hľadiska odpadového hospodárstva pripomienky 
		
10. Okresný úrad Trnava, odbor starostlivosti o životné prostredie, oddelenie ochrany prírody a vybraných zložiek ŽP, štátna správa ochrany ovzdušia, Kollárova 8, 917 02 Trnava

    dňa 30.01.2014 č.j. OU-TT-OSZP3-2014/00396/ŠSOO/Te	

1/ akceptované, požiadavka rešpektovania ochranných pásiem je zohľadnená v riešení zmeny ÚPN – text záväznej časti, kap. VI, str. 15

2/ akceptované, požiadavka je zohľadnená v riešení zmeny ÚPN – viď. text záv. časti kap. II., str. 2-9

3/ berie na vedomie 

4/ berie na vedomie, pripomienky sú v návrhu ZaD zohľadnené

1/ Pri návrhu riešenia konkrétnych zdrojov znečisťovania ovzdušia rešpektovať zásady funkčného a priestorového usporiadania v záujmovom území – dodržiavať ochranné pásma.

2/ V danej lokalite nepripustiť všetky druhy činností a podnikateľských aktivít, ktoré by svojimi nepriaznivými vplyvmi (prašnosť, zápachy, hluk, vibrácie, intenzívna doprava a pod.) priamo alebo nepriamo obmedzili využitie susedných parciel pre určené účely.

3/ Pred umiestnením a výstavbou nových stavieb, ktoré môžu byť zdrojom znečisťovania ovzdušia (ZZO), je každý prevádzkovateľ ZZO podľa § 17 zákona  ovzduší povinný požiadať o súhlas príslušný orgán ochrany ovzdušia (stredné a veľké zdroje patria do kompetencie OÚŽP, malé zdroje spadajú do kompetencie obce).

4/ Tunajší úrad z hľadiska záujmov štátnej správy ochrany ovzdušia po zohľadnení vyššie uvedenej pripomienky s predmetným návrhom ÚPN súhlasí. 
		
11. Okresný úrad Trnava, odbor starostlivosti o životné prostredie,  štátna vodná správa, Kollárova 8, 917 02 Trnava

1/ berie na vedomie	

1/ nevyjadrili sa v zákonom stanovenej lehote
		
12. Okresný úrad Trnava, odbor krízového riadenia,  Kollárova 8, 
917 02 Trnava

1/ berie na vedomie	

1/ nevyjadrili sa v zákonom stanovenej lehote
		
13. Okresný úrad Trnava, pozemkový a lesný odbor , Vajanského 22, 917 01 Trnava

    dňa 29.01.2014 č.j. OU-TT-PLO-2014/00274	

1/ berie na vedomie

2/ berie na vedomie, riešenie ZaD 02/2013 nezasahuje do lesného pôdneho fondu

1/ pozemkový a lesný úrad nemá žiadne pripomienky

2/ OÚ Trnava, pozemkový a lesný odbor zároveň upozorňuje, že v prípade záberu lesného pôdneho fondu alebo zástavby do 50 m od okraja lesa je potrebné postupovať v zmysle zák. č. 326/2005 Z.z. o lesoch v znení neskorších predpisov
		
14. Okresný úrad Trnava, odbor pre cestnú dopravu a pozemné komunikácie,  Kollárova 8, 917 02 Trnava  

1/ berie na vedomie	
1/ nevyjadrili sa v zákonom stanovenej lehote
		
15. Obvodný banský úrad v Bratislave, Prievozská 30, 
821 05 Bratislava

     zo dňa 29. 01.2014 č. j. 116-363/2014	

1/ akceptované, hranice príslušných častí chráneného ložiskového územia Nižná – Špačince a dobývacích priestorov Bohunice a Bohunice I sú v riešení ZaD 02/2013 v plnej miere rešpektované a sú v grafickej časti vyznačené	

1/ Tunajší úrad k zmenám a doplnkom č. 02/2013 ÚPN obce Jaslovské Bohunice nemá žiadne pripomienky, pokiaľ budú v územnom pláne obce Jaslovské Bohunice v plnej miere rešpektované a v súlade s § 17 ods. 5 a § 26 ods. 3 banského zákona vyznačené hranice príslušné časti chráneného ložiskového územia Nižná – Špačince a dobývacích priestorov Bohunice a Bohunice I., určených na ochranu a využitie výhradných ložísk zemného plynu toho času bez organizácie oprávnenej na ich využitie.
		
16. Ministerstvo životného prostredia, Odbor štátnej geologickej správy, Nám. Ľ. Štúra 1, 811 35 Bratislava

     zo dňa 12. 02.2014 č. j. 3515/2014-7.3, 8083/2014	

1/ akceptované, požiadavky sú v riešení ZaD 02/2013 v plnej miere rešpektované a sú v grafickej časti vyznačené

2/ akceptované, uvedené  skládky odpadov sú  zohľadnené v riešení návrhu ZaD 02/2013 , viď. grafická časť

1/ V k.ú. obce Jaslovské Bohunice sa nachádza:
-	výhradné ložisko „Špačince – Bohunice I (15) – zemný plyn“, s určeným dobývacím priestorom (DP) „Bohunice I“, organizácia neurčená
-	Výhradné ložisko „Špačince – Bohunice (14) – zemný plyn“, s určeným dobývacím priestorom (DP) „Bohunice“, organizácia neurčená.

Podľa § 15 ods. 1 banského zákona sú orgány územného plánovania a spracovatelia ÚPD povinní pri územnoplánovacej činnosti vychádzať z podkladov o zistených a predpokladaných výhradných ložiskách a sú povinní navrhovať riešenie, ktoré je z hľadiska ochrany nerastného bohatstva a ďalších verejných záujmov najvýhodnejšie.

Ministerstvo požaduje dodržať ustanovenia § 18 a § 19 banského zákona tak, aby bola zabezpečená ochrana výhradných ložísk proti znemožneniu alebo sťaženiu ich dobývania a podľa § 26 ods. 3 vyznačiť hranice dobývacích priestorov v ÚPD.

Vzhľadom na predpokladané využívanie ložísk žiadame územia v blízkosti dobývacích priestorov nevyužívať na obytné, prípadne rekreačné účely.

2/  V predmetnom území je evidovaných sedem odvezených skládok a dve opustené skládky bez prekrytia (nelegálne skládky) tak, ako je zobrazené na priloženej mape. Ministerstvo odporúča uvedené skládky dostatočne zohľadniť v ÚPD.
		
17. Ministerstvo obrany Slovenskej republiky, Agentúra správy majetku, Bratislava

     zo dňa 18. 02.2014 č. j. ASM-90-238/2014	

1/ berie na vedomie 
	
1/ Vojenská správa nemá pripomienky, lebo v riešenom území nemá zvláštne územné požiadavky. 
		
18. Telekomunikačný úrad SR, Odbor štátneho dohľadu, Amurská 61, 821 06 Bratislava

1/ berie na vedomie	
1/ nevyjadrili sa v zákonom stanovenej lehote
		
19. Dopravný úrad, Letisko M.R. Štefánika, 823 05 Bratislava

    zo dňa 05.02.2014 č. j. 03921/2014/ROP-002/2447	

1/ berie na vedomie

2/ berie na vedomie

1/ riešené územie sa nachádza mimo ochranných pásiem letísk, heliportov a leteckých pozemných zariadení

2/ upozorňuje, že v zmysle § 30 leteckého zákona je nutné prerokovať s Leteckým úradom Slovenskej republiky nasledujúce stavby:
a/ stavby a zariadenia vysoké 100 m a viac nad terénom (§ 30 ods. 1, písmeno a),
b/ stavby a zariadenia vysoké 30 m a viac umiestnené na prírodných alebo umelých vyvýšeninách, 	ktoré vyčnievajú 100 m a viac nad okolitú krajinu (§ 30 ods. 1, písmeno b),
c/ zariadenia, ktoré môžu rušiť funkciu leteckých palubných prístrojov a leteckých pozemných
	zariadení, najmä zariadenia priemyselných podnikov, vedenia VVN 110 kV a viac, energetické
	zariadenia a vysielacie stanice (§ 30 ods. 1, písmeno c),
d/ zariadenia, ktoré môžu ohroziť let lietadla, najmä zariadenia na generovanie alebo zosilňovanie
	elektromagnetického žiarenia, klamlivé svetlá a silné svetelné zdroje (§ 30 ods. 1, písmeno d)
		
20. Obec Špačince, Obecný úrad, 919 51 Špačince 

1/ berie na vedomie	

1/ / nevyjadrili sa v zákonom stanovenej lehote
		
21. Obec Dolné Dubové, Obecný úrad, 919 52 Dolné Dubové

1/ berie na vedomie	
1/ nevyjadrili sa v zákonom stanovenej lehote
		
22. Obec Kátlovce, Obecný úrad,  919 55 Kátlovce 

1/ berie na vedomie	
1/ nevyjadrili sa v zákonom stanovenej lehote
		
23/ Obec Radošovce, Obecný úrad, 919 30 Radošovce

1/ berie na vedomie
	
1/ nevyjadrili sa v zákonom stanovenej lehote		
24/ Obec Veľké Kostoľany, Obecný úrad, 922 07 Veľké Kostoľany

1/ berie na vedomie	
1/ nevyjadrili sa v zákonom stanovenej lehote
		
25/ Obec Žlkovce, Obecný úrad, 920 42 Žlkovce

1/ berie na vedomie	

1/ nevyjadrili sa v zákonom stanovenej lehote
		
26/ Obec Malženice, Obecný úrad, 919 29 Malženice

1/ berie na vedomie	

1/ nevyjadrili sa v zákonom stanovenej lehote		
27. Trnavská vodárenská spoločnosť, a.s., Priemyselná 10, 
912 76 Piešťany

1/ berie na vedomie
	
1/ nevyjadrili sa v zákonom stanovenej lehote		
28. Západoslovenská energetika, a.s., odbor technického rozvoja, Čulenova 6, 816 47 Bratislava   

1/ berie na vedomie	
1/ nevyjadrili sa v zákonom stanovenej lehote
		
29. Slovenská elektrizačná prenosová sústava, a.s., Mlynské nivy 59/A, 824 84 Bratislava

       zo dňa 06.02.2014 č.j. PS/2014/002556	

1/ berie na vedomie
	
1/ k ZaD 02/2013 ÚPN obce Jaslovské Bohunice nemáme pripomienky.
		
30. Slovak Telecom, a.s.,Centrum služieb a infraštruktúry, Karadžičova 10, 825 13 Bratislava 

1/ berie na vedomie	
1/ nevyjadrili sa v zákonom stanovenej lehote		
31. SPP - distribúcia, a.s., Mlynské nivy 44/a, 825 11 Bratislava

       zo dňa 03.02.2014 	

1/ akceptované, ochranné a bezpečnostné pásma existujúcich plynárenských zariadení sú v  ÚPN  O zakreslené a rešpektované

2/ berie na vedomie, bude riešené v ďalších stupňoch PD

3/ berie na vedomie, bude riešené v ďalších stupňoch PD

4/ berie na vedomie, odsúhlasenie PD bude riešené v rámci spracovávania PD  v rámci územného a stavebného konania

5/ berie na vedomie	

1/ Požadujeme v návrhu zmien a doplnkov 02/2013 ÚPN obce Jaslovské Bohunice, ako aj  v ďalších stupňoch PD týkajúcich sa výstavby v záujmových lokalitách obce Jaslovské Bohunice rešpektovať v súlade so zák. č. 251/2012 Z.z. ochranné a bezpečnostné pásma od existujúcich plynárenských zariadení slúžiacich na rozvod plynu. Zakreslenie existujúcich plynárenských zariadení  pre potreby ÚPN, ako aj ďalších stupňoch PD si môže projektant vyžiadať na  SPP – distribúcia, a.s., Kollárova 25, Trnava 917 01.

2/ Postup a podmienky budúceho pripájania odberateľov, priemyselných alebo obytných zón na distribučnú sieť v správe SPP – distribúcia, a.s. sa nachádzajú v schválenom prevádzkovom poriadku prevádzkovateľa distribučnej siete. Bližšie informácie k danej problematike  je možné získať  na stránke www.spp  -distribúcia.sk

3/ Rozšírenie plynofikácie v záujmových lokalitách je nutné pripravovať a realizovať v zmysle zák. č. 251/2012 Z.z..

4/ Ďalšie stupne PD požadujeme zaslať na odsúhlasenia na SPP – distribúcia, a.s., Závodská cesta 26/2949 010 22 Žilina.

5/ Obec Jaslovské Bohunice je zásobovaná zemným plynom z jestvujúceho VTL plynovodu DN 500 PN 63, VTL pripojovacím plynovodom D 50 PN 63 cez regulačnú stanicu plynu RS Jaslovské Bohunice 1700 VTL/STL s výstupným tlakom PN 0,3.
		
32. Slovenský vodohospodársky podnik š.p., OZ Piešťany, Nábr. I. Krasku 3, 921 80 Piešťany

       zo dňa 10.02.2014 č.j. CZ3700/2014	

1/ akceptované, požiadavka je v návrhu ZaD 02/2013 zohľadnená

2/ akceptované, požiadavka je v návrhu ZaD 02/2013 zohľadnená

3/ berie na vedomie

4/ akceptované, bolo doplnené do záväznej časti ZaD 02/2013 – viď. 
     kap. IV-3., str. 10

5/ akceptované, je uvedené v  záväznej časti ZaD 02/2013 – viď. kap. VIII., str. 17

	

1/ V rámci riešenia je potrebné v navrhovaných lokalitách realizovať technické opatrenia na zadržanie dažďových vôd zo striech v území minimálne na úrovni zodpovedajúcej prirodzenej retencii jestvujúceho prostredia.

2/ V záujme zabezpečenia ochrany územia pred povodňami musia byť rozvojové aktivity v súlade so zák. č. 7/2010 Z.z. o ochrane pred povodňami.

3/ Upozorňujeme Vás, že v prípade potreby si potenciálnu protipovodňovú ochranu navrhovanej zástavby musí investor – stavebník zabezpečiť na vlastné náklady.

4/ Žiadame rešpektovať a doplniť v časti
IV. Zásady a regulatívy umiestnenia verejného dopravného a technického vybavenia územia:
-	Križovania inžinierskych sietí s vodnými tokmi musia byť technicky riešené v zmysle STN 73 6822 „Križovanie a súbehy vedení a komunikácií s vodnými tokmi“.
-	V rámci odvádzania dažďových vôd a vôd z povrchového odtoku je potrebné realizovať opatrenia na zadržanie „pridaného odtoku“ v území tak, aby odtok z daného územia do recipientu nebol zvýšený voči stavu pred realizáciou navrhovanej zástavby a nebola zhoršená kvalita vody v recipiente (retencia dažďovej vody a jej využitie, infiltrácia dažďových vôd a pod.).
-	Odvádzanie a čistenie odpadových vôd z rozvojových lokalít musí zohľadňovať požiadavky na čistenie vôd v zmysle Zákona o vodách č. 364/2004 Z.z. a NV SR č. 269/2010 Z.z., ktorým sa ustanovujú požiadavky na dosiahnutie dobrého stavu vôd.

5/ Žiadame rešpektovať a doplniť v časti
VIII. Vymedzenie ochranných pásiem a chránených území podľa osobitných predpisov – vodné hospodárstvo:
-	V zmysle § 49 zák. č. 364/2004 Z.z. (vodná zákon) a vykonávacej normy STN 75 2102 zachovať ochranné pásmo vodohospodársky významných vodných tokov Horná Blava a Dubovský potok v šírke min. 6 m od brehovej čiary.
-	V ochrannom pásme vodných tokov nie je dovolená orba a výsadba stromov, budovanie stavieb, oplotenia, konštrukcií zamedzujúcich prejazdnosť ochranného pásma, ťažba a navážanie zeminy, vytváranie skládok, manipulácia s látkami škodiacimi vodám, súbežné vedenie inžinierskych sietí.
-	Taktiež je nutné zachovať prístup mechanizácie správcu vodných tokov k pobrežným pozemkom z hľadiska realizácie opráv, údržby a povodňovej aktivity.
-	Akúkoľvek investorskú činnosť a výsadbu porastov v blízkosti vodných tokov a ich ochranného pásma požadujeme odsúhlasiť s našou organizáciou.
		
33. Hydromeliorácie a.s. Vrakúnska 29, 825 63 Bratislava 211

       zo dňa 18.03.2014 č.j. 412-4/20/2014

1/ berie na vedomie

2/ berie na vedomie

3/ berie na vedomie

4/ akceptované, požiadavky bola doplnená do záväznej časti ZaD 02/2013, zariadenia závlah i ich ochranné pásma v riešení následných stupňov PD budú rešpektované,  na závlahovom potrubí ani v jeho ochrannom pásme nebudú umiestňované žiadne stavby.

5/ berie na vedomie, bude predmetom riešenie následného územného resp. stavebného konania v jednotlivých lokalitách

	

1/ Oznamujeme, že na lokalitách 2b/2013, 2c/2013, 2f/2013, 2h/2013 a  2i/2013 neevidujeme žiadne hydromelioračné zariadenia v správe Hydromeliorácie, š.p.

2/ Lokality 2a/2013, 2d/2013, 2e/2013 a 2g/2013 sú situované  v záujmovom území vodnej stavby „Závlaha pozemkov Trnavská tabuľa S I.“ (evid. č. 5211 180), ktorá bola daná do užívania v r. 1977 s celkovou výmerou 4 307 ha.
- Na lokalitách č. B1 kopanice sa podzemný rozvod závlahovej vody nenachádza.
- V tesnej blízkosti lokality B2 Krátke pole sa nachádza podzemný rozvod závlahovej vody, vetva “A“ vodnej stavby „ ZP trnavská tabuľa S I.“ (evid. č. 5211 180).
- Na lokalite č. V4 Plocha výroby pri cintoríne sa nachádza závlahová vetva „A4“ vodnej stavby „ ZP trnavská tabuľa S I.“ (evid. č. 5211 180).
- Na lokalite 2a/2013 sa nachádza závlahová vetva “A“ vodnej stavby „ ZP trnavská tabuľa S I.“ (evid. č. 5211 180).

3/ V prílohe Vám zasielame situácie v M 1: 12 500, M 1: 5 000 a M 1: 7 500 s orientačným vyznačením časti záujmového územia závlahy, podzemných závlahových potrubí a riešených lokalít. Podrobnú situáciu rúrovej siete závlahy Vám na požiadanie poskytne a jej vytýčenie v teréne zabezpečí na základe objednávky zástupca Hydromeliorácie, Š.p., dislokované pracovisko Piešťany - kontaktná osoba Ing. Michalčík,  č.t. 0903 997 982.

4/ Závlahovú stavbu - záujmové územie závlahy a podzemné závlahové potrubie s nadzemnými objektmi žiadame rešpektovať. S umiestnením stavieb trvalého a dočasného charakteru na závlahovom potrubí a v jeho ochrannom pásme nesúhlasíme.

5/ V prípade, že v rozhodovacom procese prevýši záujem vlastníkov parciel o zhodnotenie ich vlastníctva a správny orgán vydá súhlas so zmenou funkčného využitia Územia na stavebné účely podľa § 13 zákona č.220/2004 Z.z. a následne rozhodnutie o odňatí parciel podľa § 17 uvedeného zákona, žiadame správny orgán, aby v rozhodnutí zaviazal stavebníka (vlastníka pozemkov) pred začatím stavebného konania na príslušnú stavbu prekonzultovať návrh projektu stavby so š.p. Hydromeliorácie - Odborom správy a prevádzky HMZ, ktorý na základe predloženej dokumentácie a odborného posúdenia určí stavebníkovi jednu z podmienok stanovených v bodoch a/, b/, c/
a/ v prípade, že sa preukáže odborným posúdením možnosť zrušenia časti potrubia bez náhrady novým potrubím (toto preukazuje žiadateľ a následne schvaľuje Hydrorneliorácie, š.p.), zaviazať stavebníka - vlastníka pozemkov pred začatím stavebného konania majetkovoprávne vysporiadať so správcom vodnej stavby príslušnú časť rúrovej siete (podzemného závlahového potrubia). Postupovať sa bude podľa § 45a ods. 1 a 3 zákona č. 92/1991 Zb. o podmienkach prevodu majetku štátu na iné osoby v znení neskorších predpisov v súlade so Smernicou Ministerstva pôdohospodárstva a rozvoja vidieka Slovenskej republiky k činnosti rezortnej majetkovej komisie a jej postupe pri nakladaní s majetkom štátu. Podmienkou je, že uzatvorenie a odpredaj časti rúrovej siete nesmie mať za následok znefunkčnenie zostávajúcej časti rúrovej siete, 
b/ v prípade, že sa preukáže odborným posúdením nutnosť preložky časti podzemnej rúrovej siete tak, aby vodná stavba zostala naďalej využiteľná, zaviazať stavebníka pred začatím stavebných prác zrealizovať preložku potrubia podľa schválenej PD, ktorú predkladá stavebník. Náklady na vykonanie preložky budú hradené v plnej výške stavebníkom. Odovzdanie a prevzatie realizovanej preložky potrubia bude vykonané za účasti zástupcu Hydromeliorácie, š.p. Vybudovaná preložka bude správcovi vodnej stavby odovzdaná bezodplatne po jej kolaudácii,
c/ ak nebude možné zrušenie, resp. preložka časti rúrovej siete, zaviazať stavebníka o rešpektovanie jestvujúceho závlahového potrubia vodnej stavby a dodržanie ochranného pásma od osi závlahového potrubia, ktoré bude stanovené správcom vodnej stavby. V ochrannom pásme neumiestňovať stavby trvalého charakteru, ani vysádzať stromy a kríky. Zároveň požadujeme zaviazať vlastníka pozemkov k právu prístupu k vodnej stavbe za účelom vykonávania prevádzkových činností a nevyhnutných opráv (Zákon o vodách č. 364/2004). Všetky inžinierske siete realizovať v zmysle ustanovení STN 73 6961 „Križovanie a súbehy melioračných zariadení s komunikáciami a vedeniami“. V prípade poškodenia majetku štátu, ku ktorému má Hydromeliorácie,  š.p. právo hospodárenia, jeho uvedenie do pôvodného stavu na náklady žiadateľa - stavebníka. Majiteľ pozemku si nebude uplatňovať u správcu závlahy náhradu za škody odstraňovaní.
d/ Predložiť projektovú dokumentáciu k stavebnému povoleniu na odsúhlasenie na Hydromeliorácie, š.p.
		
34. Slovenská správa ciest, odbor dopravného plánovania, Miletičova 19, 820 05 Bratislava 

1/ berie na vedomie

2/ berie na vedomie, návrh riešenia ZaD 02/2013 bol prerokovaný s úradom TTSK, viď. stanovisko č. 6 ( odbor dopravy TTSK sa v zákonnej lehote prerokovania nevyjadril) 
	
1/ K Zmenám a doplnkom ÚPN, uverejneným na webovej stránke obce, nemáme pripomienky.

2/ Nakoľko sa zmeny dotýkajú ciest II. a III. triedy, dopravnú časť ÚPN je potrebné vypracovať v zmysle platných STN a odsúhlasiť s príslušným odborom dopravy úradu VÚC Trnavského samosprávneho kraja, ktorý zabezpečuje majetkovú správu a prevádzku ciest II. a III. triedy.
		
35. Správa a údržba ciest Trnavského samosprávneho kraja, Bulharská 39,   
  917 01 Trnava

1/ berie na vedomie
	
1/ nevyjadrili sa v zákonom stanovenej lehote		
36. Eustream a.s., sekcia technického kompetenčného centra, Vihorlatská 8, 949 01 Nitra

1/ berie na vedomie	
1/ nevyjadrili sa v zákonom stanovenej lehote
		
37. Transpetrol, a.s., Šumavská 38, 821 08 Bratislava 

       zo dňa 31.01.2014 č.j. 366/14-Bu/Ku	

1/ berie na vedomie, riešenie ZaD nezasahuje do ochranného pásma ropovodu

2/ berie na vedomie, viď. stanovisko č. 38

1/ V k.ú. obce sú zabudované naše pozemné zariadenia: potrubie ropovodu DN 500, DN 700 a optický kábel. 
Ochranné pásmo ropovodu je 300 m na jednu i druhú stranu od osi vytýčeného potrubia. V ochrannom pásme ropovodu platia obmedzenia podľa § 37 zák. č. 251/2012 Z.z. o energetike v znení neskorších predpisov. Pri výkone práv a povinností držiteľa povolania sa postupuje v zmysle § 31 zákona o energetike. 
Činnosti v ochrannom pásme ropovodu, ktoré sa dotýkajú záujmov chránených zákonom o energetike je nutné vopred nahlásiť na Transpetrol , a.s., Prevádzkový úsek  936 01 Šahy.

2/ Upozorňujeme Vás na skutočnosť, že v záujmovom území je uložený aj produktovod, ktorý prevádzkuje Slovnaft, a.s. Bratislava, Produktovod 920 64 Kľačany.
		
38/ Slovnaft, a.s., Produktovod,  920 64 Kľačany 

       zo dňa 27.01.2014 č.j. 57400/2014/43	

1/ berie na vedomie	
1/ nedochádza k stretu záujmov s našimi produktovodnými vedeniami
		
39/ Ing. Jozef Mikuš, Záhumenická 114/65, 
919 30 Jaslovské Bohunice

       zo dňa 24.02.2014	

1/ neakceptované, požiadavka nebola predmetom riešenia Zmien a doplnkov 02/2013ÚPN obce Jaslovské Bohunice a preto ani nebola v rámci zákonnej doby prerokovávaná.
Predmetná požiadavka môže byť riešená až po jej schválení v Obecnom zastupiteľstve obce Jaslovské Bohunice a následne po zahrnutí do rozsahu riešenia v následných Zmenách a doplnkoch územného plánu obce	
Dolupodpísaný Ing. Jozef Mikuš Vás týmto žiadam, aby v rámci prerokovávaných Zmien a doplnkov 02/2013 ÚPN obce Jaslovské Bohunice boli zapracované tieto požiadavky:

1/  žiadam zakresliť parcely č. 673/2 a č. 672/1 – podľa LV 1053 medzi plochy pre individuálnu výstavbu rodinných domov, s ohľadom na to, že pre stavbu RD na parc. č. 673/2 už bolo zo strany obce vydané kladné stanovisko.

2/ žiadam zaradiť stavebný objekt strojovne , ktorý je umiestnený na parc. č. 673/7 – podľa LV 1053, v ktorej je umiestnená turbína, ako priestor s možnosťou využitia energetického potenciálu, resp. priestor pre ekonomické využitie prírodného zdroja, pre stavbu malej vodnej elektrárne (MVE), pod názvom: „MVE Horný mlyn“.
 		
39/ Marta  Mikušová, Nižná 87,  922 06 Nižná

       zo dňa 16.02.2014	

1/ neakceptované, požiadavka nebola predmetom riešenia Zmien a doplnkov 02/2013ÚPN obce Jaslovské Bohunice a preto ani nebola v rámci zákonnej doby prerokovávaná.
Predmetná požiadavka môže byť riešená až po jej schválení v Obecnom zastupiteľstve obce Jaslovské Bohunice a následne po zahrnutí do rozsahu riešenia v následných Zmenách a doplnkoch územného plánu obce	
1/ Dolu podpísaná Marta Mikušová ako vlastníčka parcely č. 672/2 Vás týmto žiadam, aby parc. č. 672/2 bola v rámci Zmien a doplnkov č. 02/2013 Územného plánu obce Jaslovské Bohunice zapracovaná ako priestor pre možnosť výstavby objektov s hospodárskym využitím prírodných zdrojov – Rybníky.

Predkladá:  Božena Krajčovičová						Vypracoval :  Ing. Miroslav Polonec 
                    starostka obce      						                                     odborne spôsobilá osoba na obstarávanie ÚPD